- Hindi News
- National
- मार्च में दिसंबर जैसे हालात, मनाली में ढाई इंच, साेलंगनाला में एक फीट बर्फबारी
मार्च में दिसंबर जैसे हालात, मनाली में ढाई इंच, साेलंगनाला में एक फीट बर्फबारी
मार्चके महीने में एक बार फिर दिसंबर की सर्दी जैसे हालात पैदा हो गए है। पश्चिमी विक्षोभ की सक्रियता के चलते हिमाचल में मौसम बिगड़ गया है। प्रदेश की ऊंची चोटियों पर हुई ताजा बर्फबारी से ठंड एक बार फिर लौट आई है। पर्यटन नगरी मनाली सहित लाहौल स्पीति, चंबा कुल्लू और किन्नौर की ऊंची चोटियों पर ताजा हिमपात हुआ है। बुधवार से प्रदेशभर में सभी जगह मौसम अपना असर दिखाएगा। अगले 48 घंटे काफी भारी रहने वाले हैं।
मंगलवार दोपहर बाद तक मनाली माल पर ढाई इंच तक बर्फ की परत जम चुकी है। इससे पर्यटकों के चेहरे खिल गए। इसके अलावा साेलंगनाला में करीब एक फुट, गुलाबा और मढ़ी में डेढ़ से पौने दो फुट रोहतांग दर्रा में करीब पौने तीन फुट ताजा बर्फबारी होने का अनुमान लगाया जा रहा है। पर्यटन नगरी मनाली में भी ताजा हिमपात हुआ है। लाहौल स्पीति, चंबा और किन्नौर की ऊंची चोटियों पर बर्फ गिरने से प्रदेश में ठंड का प्रकोप एक बार फिर बढ़ गया है।
तूफान और ओलावृष्टि को लेकर जारी की गई चेतावनी से किसान बागवान काफी चिंतित है। प्रदेश में कई जगहों पर फसल तैयार हो रही है। इसी तरह सेब अन्य गुठलीदार फलों के पेड़ों पर फ्लॉवरिंग का दौर शुरु हो गया है। पेड़ों पर गुलाबी कली अवस्था शुरु हो गई है तो कही पर फुल खिलने लग पड़े है। बागवानी विशेषज्ञ एसपी भारद्वाज ने कहा कि मौसम विभाग की यह चेतावनी प्रदेश में पैदावार पर विपरीत असर डाल सकती है। उन्होंने कहा कि गुठली धार फलों के लिए पेड़ों पर फ्लॉवरिंग का दौर शुरु हो गया है। ऐसे में ओलावृष्टि पैदावार पर असर डाल सकती है।
मौसम विभाग ने प्रदेश में तेज तूफान और ओलावृष्टि के होने की चेतावनी जारी की है। यह चेतावनी प्रदेश के आठ जिलों के लिए जारी की है। इसमें ऊना, बिलासपुर, हमीरपुर, सोलन का नालागढ़, बद्दी वाला क्षेत्र, मंडी, कुल्लू, चंबा, सिरमौर और शिमला शामिल है। इन जिलों में कुछ एक स्थानों पर भारी ओलावृष्टि और तेज जबकि प्रदेश की ऊंची चोटियों पर भारी हिमपात होगा। मौसम विभाग ने यह चेतावनी दस मार्च तक के लिए जारी की है। यह बदलाव पश्चिमी विक्षोभ की सक्रियता के कारण दर्ज किया गया है। मंगलवार को प्रदेश में इसका असर भी देखने को मिला। यहां की ऊंची चोटियों पर मंगलवार को ताजा हिमपात हुआ है।
मनाली रीजन का तापमान
13 डिग्री गिरकर 10 डिग्री रहा मंगलवार को
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva bho_Deva awa_Deva